Heimsmeistaramót landsliða í knattspyrnu karla 2014

Heimsmeistaramót landsliða í knattspyrnu karla 2014 var haldið í Brasilíu dagana 12. júní til 13. júlí 2014. Heimsmeistaramótið var það 20. í röðinni en það eru haldin á fjögurra ára fresti. Þetta var í annað skiptið sem keppnin var haldin í Brasilíu en heimsmeistaramótið fór einnig fram þar í landi árið 1950. Íslenska karlalandsliðið í knattspyrnu var nálægt því að komast á mótið en tapaði í umspili fyrir Króatíu með 1 marks mun.

 Val á gestgjöfum 
Árið 2003 tilkynnti FIFA að keppnin 2014 skyldi fara fram í Suður-Ameríku, það yrði jafnframt í fyrsta sinn í sögunni sem mótið yrði haldið utan Evrópu tvö skipti í röð. Aðildarlönd suður-ameríska knattspyrnusambandsins, CONMEBOL, ákváðu á fundi sínum árið 2004 að lýsa stuðningi við framboð Brasilíu sem var formlega skilað inn á árinu 2006. Þrátt fyrir samþykktina íhuguðu knattspyrnuyfirvöld í Argentínu að bjóða í keppnina og Kólumbíumenn gengu skrefi lengra og skiluðu inn umsókn. Vorið 2007 hættu Kólumbíumenn við og varð Brasilía því sjálfkjörin í hlutverk gestgjafa.

Þátttökulið
32 þjóðir mættu til leiks frá sex heimsálfum.

 20px Ástralía
 20px Íran
 20px Japan
 20px Suður-Kórea
 20px Alsír
 20px Fílabeinsströndin
 20px Gana
 20px Kamerún
 20px Nígería

 20px Bandaríkin
 20px Hondúras
 20px Kosta Ríka
 20px Mexíkó
 20px Argentína
 20px Brasilía (gestgjafar)
 20px Ekvador
 20px Kólumbía
 20px Síle
 20px Úrúgvæ

 20px Belgía
 20px Bosnía og Hersegóvína
 20px England
 20px Frakkland
 20px Grikkland
 20px Holland
 20px Ítalía
 20px Króatía
 20px Portúgal
 20px Rússland
 20px Spánn
 20px Sviss
 20px Þýskaland (meistarar)

 Knattspyrnuvellir 

Rio de Janeiro, RJEstádio do MaracanãSætafjöldi: 76.935 200pxBelo Horizonte, MGEstádio MineirãoSætafjöldi: 62.547Salvador, BAArena Fonte NovaSætafjöldi: 56.000 200pxCuiabá, MTArena PantanalSætafjöldi: 42.968(endurbyggður)200px 
Fortaleza, CEEstádio CastelãoSætafjöldi: 64.846 200pxPorto Alegre, RSEstádio Beira-RioSætafjöldi: 51.300(endurbyggður)200pxRecife, PEArena PernambucoSætafjöldi: 46.154 200pxCuritiba, PRArena da BaixadaSætafjöldi: 43.900(uppfærður) 200px 
Brasilía, DFSão Paulo, SPEstádio Nacional Mané GarrinchaArena de São PauloSætafjöldi: 70.042Fifa admite adotar nome Mané Garrincha em estádio de Brasília na CopaSætafjöldi: 68.000(nýr leikvangur) 200px 200pxManaus, AMNatal, RNArena AmazôniaArena das DunasSætafjöldi: 42.374(endurbyggður)Sætafjöldi: 42.086(endurbyggður)200px

 Keppnin 
 Riðlakeppnin 
Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.
 A riðill 
Króatar komust yfir í opnunarleiknum gegn heimamönnum en brasilíska liðinu tókst að snúa leiknum sér í vil með 3:1 sigri. Í næstu umferð tók við tilþrifalítið markalaust jafntefli gegn Mexíkó sem náði öðru sætinu á eftir Brasilíu. Kamerún lauk keppni án stiga.
SætiLiðLUJTSkFeM.munurStig120pxBrasilía321072+57220pxMexíkó321041+37320pxKróatía31026603420pxKamerún300319-80

 B riðill 
Enn eitt heimsmeistaramótið í röð mistókst meisturunum frá fyrri keppni að komast upp úr riðlakeppninni þegar Spánverjar sátu eftir með þrjú stig, fyrir sigur á Áströlum sem töpuðu öllum sínum leikjum. Hollendingar voru funheitir og luku keppni með fullt hús stiga og Síle náði öðru sæti eftir 2:0 sigur á heimsmeisturunum.
SætiLiðLUJTSkFeM.munurStig120pxHolland3300103+79220pxSíle320153+26320pxSpánn310247-33420pxÁstralía300339-60

 C riðill 
Það blés ekki byrlega fyrir Grikkjum sem töpuðu 3:0 fyrir Kólumbíu í fyrsta leik. Kólumbíska liðið endaði hins vegar á að vinna alla leiki sína. Japan sat rækilega á botninum með aðeins eitt stig eftir jafntefli við Grikki. Fílabeinsströndinni dugði því jafntefli í lokaleiknum gegn gríska liðinu og sú virtist ætla að verða raunin allt fram í þriðju múnútu uppbótartíma þegar Samaras skoraði sigurmarkið úr vítaspyrnu og Afríkumennirnir sátu eftir með sárt ennið.
SætiLiðLUJTSkFeM.munurStig120pxKólumbía330092+79220pxGrikkland311124-24320pxFílabeinsströndin310245-q3420pxJapan301226-41

 D riðill 
Úrslitin í D-riðli komu flestum á óvart. Kosta Ríka sem talið var lakasta liðið nældi sér í toppsætið með því að skella Úrúgvæ og Ítölum. Í lokaleiknum gerði liðið jafntefli við England og reyndist það eina stig Englendinga í keppninni. Úrúgvæ og Ítalía mættust í hreinum úrslitaleik um annað sætið þar sem Suður-Ameríkumennirnir urðu að sækja sigur. Það tókst en úrslitin reyndust dýrkeypt því þeirra helsti leikmaður, Luis Suárez, varð uppvís að því að bíta mótherja í leiknum og hlaut langt keppnisbann.
SætiLiðLUJTSkFeM.munurStig120pxKosta Ríka321041+37220pxÚrúgvæ32014406320pxÍtalía310223-13420pxEngland301224-21

 E riðill 
Hondúras tapaði öllum þremur leikjum sínum í E-riðli á meðan Frakkar unnu tvo fyrstu leikina og dugði því markalaust jafntefli í lokaleiknum gegn Ekvador til að gulltryggja toppsætið. Ekvador hefði hins vegar þurft á sigri að halda og Svisslendingar tóku seinna sætið í 16-liða úrslitunum.
SætiLiðLUJTSkFeM.munurStig120pxFrakkland321082+67220pxSviss320176+16320pxEkvador311133044 20pxHondúras300318-70

 F riðill 
Bosníumenn skoruðu fljótasta sjálfsmark í sögu HM, eftir tvær mínútur og níu sekúndur í tapleik gegn Argentínu. Argentínska liðið vann alla sína leiki en sigurmarkið gegn Írönum kom þó ekki fyrr en í uppbótartíma. Hinn eiginlegi úrslitaleikur um annað sætið var á milli Nígeríu og Bosníu í annarri umferðinni þar sem Afríkumennirnir unnu góðan sigur.
SætiLiðLUJTSkFeM.munurStig120pxArgentína330063+39220pxNígería31113304320pxBosnía31024403420pxÍran301214-31

 G riðill 
Búist var við hörkuviðureign milli Þýskalands og Portúgal í fyrsta leik en annað kom á daginn. Þjóðverjar unnu auðveldlega 4:0 þar sem Thomas Müller skoraði þrennu. Þessi skellur gerði það að verkum að jafntefli við Bandaríkin í næstu umferð setti Portúgali nær örugglega úr leik. Aron Jóhannsson kom inná fyrir bandaríska liðið í sigurleik á móti Gana í fyrstu umferð. Bandaríkjamenn fylgdu Þjóðverjum áfram en frammistaða Gana og Portúgal olli miklum vonbrigðum.
SætiLiðLUJTSkFeM.munurStig120pxÞýskaland321072+57220pxBandaríkin31114404320pxPortúgal311147-34420pxGana301246-21

 H riðill 
Belgar þurftu ekki nema fjögur mörk til að landa þremur sigrum og fullu húsi stiga í H-riðlinum. Suður-Kórea náði aðeins einu stigi, í jafntefli á móti Rússum. Það reyndist þeim síðarnefndu dýrkeypti og Alsír hirti seinna sætið í útsláttarkeppninni.
SætiLiðLUJTSkFeM.munurStig120pxBelgía330041+39220pxAlsír311165+14320pxRússland302123-12420pxSuður-Kórea301236-31

 Útsláttarkeppni 
 16. liða úrslit 
Brasilía þurfti vítakeppni til að komast í fjórðungsúrslitin eftir leik við Síle sem var í járnum allan tímann. Lið Úrúgvæ var slegið út af laginu eftir langt keppnisbann Luis Suárez eftir lokaleik riðlakeppninnar. Kólumbíska liðið var mun sterkara í leik liðanna og James Rodríguez skoraði glæsimark sem valið var mark mótsins. Mexíkó virtist loksins ætla að komast í fjórðungsúrslit þar sem liðið leiddi gegn Hollendingum þegar þrjár mínútur voru eftir af venjulegum leiktíma en tvö hollensk mörk í lokin sneru dæminu við. Grikkir náðu að jafna í uppbótartíma gegn spútnikliði Kosta Ríka en máttu sætta sig við tap í vítaspyrnukeppni. Frakkar brutu ísinn gegn Nígeríu eftir slæm mistök markvarðar andstæðinganna og gulltryggðu sigur sinn í blálokin. Þjóðverjar og Alsíringar höfðu mæst í minnisstæðri viðureign á HM 1982, þá vann Alsír en Þjóðverjar komu fram hefndum eftir framlengingu að þessu sinni. Argentína mátti hafa mikið fyrir því að leggja Svisslendinga að velli. Þeir síðarnefndu vörðust stíft og voru nærri búnir að knýja fram vítaspyrnukeppni í blálokin en skot þeirra small í stönginni. Tim Howard, markvörður Bandaríkjanna, setti nýtt met í sögu úrslitakeppni HM þegar hann varð fimmtán skot gegn Belgum, en það dugði liði hans þó ekki til að komast áfram.

 Fjórðungsúrslit 
Argentínumenn, Brasilíumenn og Þjóðverjar unnu sínar viðureignir í fjórðungsúrslitum, í öllum tilvikum eftir að hafa komist yfir snemma leiks. Það varpaði þó skugga á sigur heimamanna að Neymar meiddist illa og gat ekki keppt meira á mótinu. Hollendingar þurftu vítaspyrnukeppni til að vinna sigur á spútnikliði Kosta Ríka.

 Undanúrslit 
Fjarvera Neymars vegna meiðsla sló brasilíska landsliðið gjörsamlega út af laginu og hrunið varð algjört á móti sterku þýsku liði. Lokastaðan, 1:7, reyndist stærsta tap Brasilíu frá árinu 1920. Í hinum undanúrslitaleiknum unnu Argentínumenn sigur á Hollendingum í vítaspyrnukeppni.

 Bronsleikur 
Hrakfarir Brasilíumanna eftir undanúrslitin héldu áfram í leiknum um þriðja sætið. Vængbrotið lið heimamanna tapaði 3:0 og fékk því í allt fjórtán mörk á sig í keppninni, meira en nokkurt annað gestalið í sögunni. Vítaspyrnumark Robin van Persie á upphafsmínútunum kom honum í fjögur mörk.

 Úrslitaleikur 
Þýskaland og Argentína mættust í þriðja sinn í úrslitum, sem var met. Áður höfðu þjóðirnar mæst á HM 1986 og HM 1990. Eftir markalaust jafntefli í venjulegum leiktíma þurfti að grípa til framlengingar þar sem Mario Götze skoraði eina markið e. 113 mínútur. Þjóðverjar urðu þar með fyrsta Evrópuþjóðin til að verða heimsmeistari í keppni sem fram fór á vesturhveli.

 Markahæstu leikmenn 
James Rodríguez hreppti gullskó FIFA, fyrstur Kólumbíumanna, með sex mörk skoruð. Alls voru 171 mark skorað af 121 leikmanni, þar af voru fimm sjálfsmörk.

6 mörk
  James Rodríguez
5 mörk
  Thomas Müller
4 mörk

  Lionel Messi
  Neymar
 20px Robin van Persie

 Sjá einnig 

Heimsmeistarmót landsliða í knattspyrnu karla 2018

 Heimildir 

 RSSSF, Heimsmeistarakeppnin 2014 úrslitagrunnur
Flokkur:Heimsmeistaramót landsliða í knattspyrnu karla
Flokkur:2014